Απόφαση του Γενικού Δικαστηρίου της 28ης Φεβρουαρίου 2017 – JingAo Solar κ.λπ κατά Συμβουλίου
(Συνεκδικασθείσες υποθέσεις T-158/14, T-161/14 και T-163/14)1
[Επιχορηγήσεις – Εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (κυψέλες) καταγωγής ή προέλευσης Κίνας – Οριστικός αντισταθμιστικός δασμός – Αναλήψεις υποχρεώσεων – Προσφυγή ακυρώσεως – Έννομο συμφέρον – Παραδεκτό – Έκταση της έρευνας – Δειγματοληψία – Ορισμός του υπό εξέταση προϊόντος]
Γλώσσα διαδικασίας: η αγγλική
Διάδικοι
Προσφεύγουσες: JingAo Solar Co. Ltd (Ningjin, Κίνα) και οι λοιπές 5 προσφεύγουσες των οποίων τα ονόματα περιλαμβάνονται στο παράρτημα της αποφάσεως (εκπρόσωποι: αρχικώς A. Willems, S. De Knop και J. Charles, στη συνέχεια A. Willems και S. De Knop, δικηγόροι)
Καθού: Συμβούλιο της Ευρωπαϊκής Ένωσης (εκπρόσωποι: B. Driessen, επικουρούμενος από τους B. O’Connor, solicitor και S. Gubel, δικηγόρο)
Παρεμβαίνουσα υπέρ του καθού: Ευρωπαϊκή Επιτροπή (εκπρόσωποι: αρχικώς J. F. Brakeland, T. Maxian Rusche και A. Stobiecka Kuik, στη συνέχεια J. F. Brakeland, T. Maxian Rusche και A. Demeneix)
Αντικείμενο
Αίτημα βάσει του άρθρου 263 ΣΛΕΕ για την ακύρωση του εκτελεστικού κανονισμού (ΕΕ) 1239/2013 του Συμβουλίου, της 2ας Δεκεμβρίου 2013, για την επιβολή οριστικού αντισταθμιστικού δασμού σχετικά με τις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας (ΕΕ 2013, L 325, σ. 66), στο μέτρο που αφορά τις προσφεύγουσες.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    Καταδικάζει τη JingAo Solar Co. Ltd και τις λοιπές προσφεύγουσες των οποίων τα ονόματα περιλαμβάνονται στο παράρτημα, πέραν των δικαστικών τους εξόδων, και στα δικαστικά έξοδα του Συμβουλίου της Ευρωπαϊκής Ένωσης.
3)    Η Ευρωπαϊκή Επιτροπή φέρει τα έξοδά της.
____________
1 EE C 159 της 26.5.2014.